رگھورام راجن

رگھو رام راجن (مکمل نام: رگھو رام گووند راجن، پیدائش: 3 فروری، 1963ء) ریزرو بینک آف انڈیا کے 23 ویں گورنر تھے اور 4 ستمبر، 2016ء کو گورنری کے منصب سے سبکدوش ہوئے۔ 4 ستمبر 2013ء کو ڈی سبا راؤ کی سبکدوشی کے بعد انہوں نے یہ عہدہ سنبھالا۔ اس سے قبل وہ سابق بھارتی وزیر اعظم منموہن سنگھ کے اقتصادی مشیر خاص اور شکاگو یونیورسٹی کے بوتھ اسکول آف بزنس میں ایرک جے گليچر فائنانس کے معزز سروس پروفیسر تھے۔ 2003ء سے 2006ء تک وہ بین الاقوامی مالیاتی فنڈ کے ماہر اقتصادیات و تحقیقی ناظم رہے اور بھارت میں اقتصادی بہتری کے لیے منصوبہ بندی کمیشن کی جانب سے مقرر کی گئی کمیٹی کی قیادت بھی کی۔

راجن میسا چوسٹس انسٹی ٹیوٹ آف ٹیکنالوجی کے شعبہ معاشیات اور سلون اسکول آف مینیجمنٹ؛ نارتھ ویسٹرن یونیورسٹی کے کیلوگ اسکول آف مینیجمنٹ اور اسٹاک ہوم اسکول آف اکونامکس میں پروفیسر بھی رہے۔ انہوں نے بھارتی وزارت خزانہ، عالمی بینک، فیڈرل ریزرو بورڈ اور سویڈش پارلیمانی کمیشن کے مشیر کے طور پر بھی کام کیا ہے۔

سنہ 2011ء میں وہ امریکی فائنانس ایسوسی ایشن کے صدر تھے اور اب وہ امریکی اکیڈمی آف آرٹس اینڈ اسٹڈیز کے رکن ہیں۔

ابتدائی زندگی 
رگھو رام راجن کی پیدائش بھارت کے بھوپال شہر میں 3 فروری، 1963ء کو ہوئی۔ 1985ء میں انہوں نے بھارتی ٹیکنالوجی انسٹی ٹیوٹ، دہلی سے برقی انجینئری میں گریجویشن کی ڈگری حاصل کی۔ 1987ء میں انڈین انسٹی ٹیوٹ آف مینیجمنٹ، احمد آباد سے انہوں نے ایم بی اے کیا۔ 1991ء میں میسا چوسٹس انسٹی ٹیوٹ آف ٹیکنالوجی سے انہوں نے معاشیات پر پی ایچ ڈی کی۔

پیشہ ورانہ زندگی 
گریجویشن کے بعد راجن شکاگو یونیورسٹی کے گریجویٹ اسکول آف بزنس میں داخل ہوئے۔ ستمبر 2003ء سے جنوری 2007ء تک وہ بین الاقوامی مالیاتی فنڈ میں اقتصادی مشیر اور تحقیقی ناظم رہے۔ جنوری 2003ء میں امریکی فائنانس ایسوسی ایشن کی طرف سے دیے جانے والے فشر بلیک ایوارڈ کے پہلے وصول کنندہ تھے۔ یہ اعزاز 40 سے کم عمر کے ماہر اقتصادیات کے مالیاتی اصول و مطالعہ میں شراکت کے لیے دیا جاتا ہے۔

2005ء میں ایلن گرین اسپین کی امریکی فیڈرل ریزرو سے سبکدوشی پر ان کے اعزاز میں منعقد ایک تقریب میں راجن نے شعبہ مالیات کی تنقید پر مشتمل ایک متنازع فیہ مقالہ پیش کیا۔ اس مقالہ میں انہوں نے بتایا کیا کہ اندھا دھند ترقی سے دنیا میں آفت آسکتی ہے۔ راجن نے دلیل دی کہ شعبہ مالیات کے ناظمین کی مندرجہ ذیل امور پر حوصلہ افزائی کی جاتی ہے:

اور اس طرح راجن نے دنیا کی 2007ء - 2008ء کے لیے مالیاتی نظام کے زوال کے 3 برس پہلے ہی پیشن گوئی کر دی تھی۔

اس وقت راجن کے مذکورہ بالا مقالہ پر منفی رد عمل بھی سامنے آئے۔ مثلاً امریکا کے سابق وزیر خزانہ اور سابق ہارورڈ صدر لارنس سمرز نے اس انتباہ کو گمراہ کن بتایا۔

اپریل 2009ء میں راجن نے دی اكونومسٹ کے لیے مہمان کالم لکھا، جس میں انہوں نے تجویز پیش کی کہ ایک نگراں نظام ہونا چاہیے جو مالی گردش میں پیدا ہونے والے غیر متوقع منافع کو کم کر سکے۔

تصانیف و مضامین 
2004ء میں ان کی کتاب "سیونگ کیپی ٹلزم فرم کیپی ٹلسٹ" شائع ہوئی جس کے شریک مصنف ان کے ساتھی شکاگو بوتھ کے پروفیسر لوئی گی جنگیلس بھی تھے۔ ان کے مضامین جرنل آف فنانشل اكونمكس، جرنل آف فنانس اور اوکسفرڈ ریویو آف اکنامک پالیسی میں بھی شائع ہوئے۔ ان کی دوسری کتاب "فالٹ لائنز: ہاؤ ہڈن فریکچرز اسٹل تھریٹنز دی ورلڈ اکنامی؟" 2010ء میں شائع ہوئی تھی، جسے فائنانشیل ٹائمز اور گولڈمین سیک نے 2010ء کے اقتصادی کاروباری شعبہ کی بہترین کتاب کے اعزاز سے نوازا۔

ریزرو بینک کی گورنری 
رگھو رام راجن نے 4 ستمبر، 2013ء کو ریزرو بینک آف انڈیا کے گورنر کا عہدہ سنبھالا اور اپنی پہلی تقریر میں راجن نے بھارتی بینکوں کی نئی شاخیں کھولنے کے لیے اجازت ناموں کے نظام کے ختم کرنے کا اعلان کر دیا۔

اعزازات 
رگھو رام راجن کو ان کی خدمات کے صلہ میں مندرجہ ذیل اعزازت سے نوازا گیا:
 2011ء - میں ناسكوم کی جانب سے - گلوبل انڈین آف دی ایئر
 2012ء - میں انفوسس کی جانب سے -اقتصادی سائنس کا اعزاز
 2013ء - مالی معاشیات کے لیے سینٹر فار فنانشل اسٹڈیز، ڈچ بینک اعزاز
 2014ء - "بہترین مرکزی بینک گورنر" اعزاز (10 اکتوبر، 2014ء کو "یورومنی" مجلہ کی جانب سے سال 2014ء کے لیے)، یہ اعزاز رگھو رام راجن کو بھارتی معیشت کی اصلاح کی خاطر سخت مالیاتی اقدامات کرنے کے لیے دیا گیا۔ ان کی کتاب "فالٹ لائنز: ہاؤ ہڈن فریکچرز اسٹل تھریٹینز دی ورلڈ اکانومی" خاصی مشہور ہوئی۔
 2014ء میں انہیں ایک مرکزی مالیاتی مجلہ نے "سال کا بہترین گورنر" کے اعزاز سے نوازا۔
 2016ء میں انہیں "دی بینکر" کی جانب سے بہترین مرکزی بینکر اعزاز موصول ہوا۔

اقتباس 
 2008ء کے مالیاتی بحران کے بعد ہونے والی اصلاحات میں سینٹرل بینکوں کو مد نظر نہیں رکھا گیا جو ایسے بحرانوں کی سب سے بڑی وجہ ہیں۔
 the post-crisis reforms did not address central banks’ role in creating asset bubbles through accommodative monetary policy, which he sees as the financial markets’ biggest long-term challenge.

حوالہ جات

بیرونی روابط 
 
 

1963ء کی پیدائشیں
اساتذہ بھارتی تعلیم گاہیں
بقید حیات شخصیات
بھارتی ہندو
بھوپال کی شخصیات
تمل شخصیات
ریاستہائے متحدہ کو بھارتی تارکین وطن
مساچوسٹس انسٹیٹیوٹ آف ٹیکنالوجی کے فضلا
ہندوستانی تمل شخصیات
ریزرو بینک آف انڈیا کے گورنر
20وین صدی کے ماہر اقتصادیات
ویکی ڈیٹا سے مطابقت رکھنے والی مختصر تفصیل